**MEDZINÁRODNÉ MAJSTROVSTVÁ SLOVENSKEJ REPUBLIKY**

**CESTNÝCH PRETEKOV MOTOCYKLOV 2013**

**SLOVENSKÝ POHÁR CESTNÝCH PRETEKOV MOTOCYKLOV 2013**

 **Z V L Á Š T N E U S T A N O V E N I A**

**18. -19.05.2013**

**MIESTO PODUJATIA :** Hungaroring

**VYPÍSANÉ TRIEDY : MM SR :** 125 SP

SSP 600

Stock 600

Stock 1000

 SBK

 **SP :**

 do 600 cc

 do 600 cc Junior do 21r.

 nad 600 cc

Veterán nad 600 cc

**ČÍSLO PODUJATIA :**

**DÁTUM USKUTOČNENIA :** 18. a 19. mája 2013

**ORGANIZÁTOR :** SMF - Športová komisia CPM

**ADRESA ORGANIZÁTORA :** 017 01 Považská Bystrica, Športovcov 340

1. **TRAŤ**

Dĺžka trate : 4831 m

Minimálna šírka: 11 m

Smer jazdy : v smere hodinových ručičiek

 **2. USPORIADATEĽ**

Adresa : SlovakiaRacing, s.r.o. 851 06 Bratislava, Vyšehradská 4

Tel.č. : 0918 736 556

E-mail : info@slovakiaracing.sk

 **3. SEKRETARIÁT PRETEKU**

Adresa : SlovakiaRacing, s.r.o. 851 06 Bratislava, Vyšehradská 4

Tel. č. : 0918 736 556

E-mail : hambalek@slovakiaracing.sk

Aktívny od : 17.05.2013 15:00 hod.

 **4. DELEGOVANÍ ČINOVNÍCI**

Predseda rozhodcov. zboru : Ladislav Šnegoň

Športoví komisár: Fekete János

Riaditeľ preteku : Tba

Hlavný technický komisár : Győrffy Álmos

Technickí komisári : Juraj Macko

 Miloš Kluc

Hlavný časomerač : Majosházi Péter

ZZS : OXY TEAM

Hlavný usporiadateľ : Peter Šurina, Kürti István

Tajomník preteku : Miroslav Hambálek, Kürti István

 **5. PRIHLÁŠKY**

 Riadne vyplnené a vlastnoručne podpísané prihlášky na pretek musia byť zaslané usporiadateľovi preteku najneskôr 7 dní pred termínom konania preteku a to buď poštou alebo elektronickou poštou na adresu usporiadateľa. Prihlásený pretekár, ktorý sa preteku nemôže zúčastniť, je povinný túto skutočnosť oznámiť usporiadateľovi najneskôr 2 dni pred termínom konania preteku. Uzávierka prihlášok je stanovená na 04.05. 2013, o 24.00 hod., t.z. 14 dní pred termínom konania podujatia.

 **6. ŠTARTOVNÉ**

 - pre triedu 125 SP :

 - v prípade zaplatenia štartovného do uzávierky prihlášok - 100,- € / 1 podujatie

 - v prípade zaplatenia štartovného po uzávierke alebo v deň podujatia - 110,- € / 1 podujatie

 - pre ostatné triedy jednotne pre MM SR aj SP :

 - v prípade zaplatenia štartovného do uzávierky prihlášok - 180,- € / 1 podujatie

 - v prípade zaplatenia štartovného po uzávierke alebo v deň podujatia - 220,- € / 1 podujatie

 **7. ADMINISTRATÍVNE A TECNICKÉ PREBERANIE**

Administratívne preberanie sa uskutoční v budove Hungaroringu v Raceovej kancelárii a technické preberanie na mieste určenom pre túto činnosť nasledovne:

 **17.mája 2013 18:00 – 20:00 hod.**

 **18.mája 2013 07:00 – 09:00 hod.**

 **8. PRETEKY**

Preteky MM SR a SP sa uskutočnia v súlade s NŠP CPM 2013 a technickými pravidlami AA 2013 len pre MM SR a týmito zvláštnymi ustanoveniami, ktoré boli riadne skontrolované a schválené povoľujúcou zložkou. Slovenským pretekárom bude umožnený štart len s platnou národnou licenciou SMF a štartovacím povolením v zahraničí a príslušným poistením jazdca.

Dĺžka pretekov bude nasledovná:

**MM SR :**

- 125 SP 6 kôl

- SSP 600 10 kôl

-Stock 600 10 kôl

 Triedy SSP 600 a Stock 600 štartujú spoločne so samostatným hodnotením

- Stock 1000 10 kôl

- SBK 10 kôl

 Triedy Stock 1000 a SBK štartujú spoločne so samostatným hodnotením

**SP :**

- do 600 cc 10 kôl

- do 600 cc Junior do 21r. 10 kôl

 Triedy do 600 cc a do 600 cc Junior do 21 r. štartujú spoločne so samostatným hodnotením

- nad 600 cc 10 kôl

- Veterán nad 600 cc 10 kôl

 Triedy nad 600 ccm a Veterán nad 600 cc štartujú spoločne so samostatným hodnotením

 **9. OCHRANA ŽIVOTNÉHO PROSTREDIA**

Činnosť jazdcov a účastníkov podujatia

**a)** Každý jazdec je zodpovedný za vyprodukovaný odpad svojho tímu v priebehu športového podujatia.

**b)** Musia byť používané nádoby na odpadky zaistené usporiadateľom.

**c)** Odpadky musia byť tímom zhromažďované dovtedy, kým usporiadateľ zabezpečí schválené zariadenie na jeho použitie.

**d)** Pri športových podujatiach musia jazdci / účastníci používať v prípade tankovania alebo vykonávania servisu environmentálnu podložku na ochranu pôdy. Táto environmentálna podložka je tiež povinná, keď jazdec alebo jeho tím požívajú elektrický generátor alebo akékoľvek iné zariadenie s tepelným agregátom. Tieto podložky musia jazdci / súťažiaci po použití odstrániť. Je povinné používať podložku pod motocykle a kanistre s palivom resp. olejom pri parkovaní, tankovaní a opravách! Podložka o rozmere 160x100 cm musí mať vrchnú stranu sorpčnú a spodnú nepriepustnú!

**e)** Akékoľvek porušenia Environmentálneho predpisu účastníkom alebo jazdcom alebo osobou, ktorá je zodpovedná za tím, môže byť potrestaný pokutou alebo vylúčením zo športového podujatia, rovnako tak jazdec či účastník náhradou spojenou s odstránením škody, ktorá vznikla.

Umývanie motocykla je dovolené len v označenom priestore bez chemických prípravkov!

Je zakázané zakladať voľné ohniská v priestore športového podujatia!

Počas parkovania a pri odchode z podujatia je zakázané vypúšťať odpadovú vodu na parkovisko a prístupové

komunikácie z obytných prívesov a karavanov. Odpadovú vodu je prípustné vypúšťať do kanalizácie alebo na

miesto na to určené! V priestore športového podujatia je zakázané nevhodným zaobchádzaním alebo parkovaním poškodzovať flóru a faunu!

 **10. MOTOCYKLE A VÝSTROJ**

Musia zodpovedať ustanoveniam technických predpisov AA pre CPM. Porušenie týchto pravidiel má za následok vylúčenie pretekára.

**Štartové čísla:**

Všetky pretekárske motocykle musia mať štartové čísla vpredu ako aj po oboch stranách, ktoré ako veľkosťou tak aj formou a farebným rozlíšením musia vyhovovať technickým predpisom FIM 01 nasledovne:

 trieda        125 SP        čierne podklad s bielymi číslami

                                               triedy do    600 ccm       červený podklad so žltými číslami

                                               triedy nad 600 ccm       biely podklad s čiernymi číslami

Čísla musia byť jednoduché a ľahko čitateľné, výška číslic musí byť minimálne 140 mm.

Podklad musí byť jednofarebný, plochou dostatočne veľký a musí mať okolo čísiel svetlú plochu aspoň 25 mm.

V prípade sporu týkajúceho sa čitateľnosti čísiel je rozhodnutie technického komisára konečné.

**Každý jazdec môže štartovať počas podujatia s rovnakým technicky prebratým motocyklom iba v jednej triede.**

 **11. POISTENIE**

Svojim podpisom na technickej karte pri technickom preberaní na športovom podujatí jazdec potvrdzuje, že je poistený proti osobnej nehode poistnou zmluvou pokrývajúcom prípad smrti, trvalej invalidity ako aj náklady na lekárske ošetrenie.

 **12. POHONNÉ HMOTY**

Pohonné hmoty nie je možné zakúpiť a čerpať v areáli Hungaroringu. Môžete si ich zakúpiť a načerpať pri vstupe do areálu Hungaroring.

 **13. POSTAVENIE NA ŠTARTE**

V jednotlivých kubatúrach bude postavenie na štarte určené podľa času dosiahnutého v meraných tréningoch.

 **14. CENY, ODMENY**

Na každom uskutočnenom podujatí v každej kategórii prví traja umiestnení obdržia ceny, poháre podľa umiestnenia.

**MM SR :**

 **- finančné odmeny poskytnuté promotérom seriálu pre triedu 125 SP**

|  |  |
| --- | --- |
| Umiestnenie | Odmena |
| 1. |  | 100€  |
| 2. |  | 90€ |
| 3.  |  | 80€ |
| 4. |  | 70€ |
| 5. |  | 60€ |
| 6. |  | 50€ |
| 7. |  | 40€ |
| 8. |  | 30€ |
| 9. |  | 20€ |
| 10. |  | 10€ |

 **- finančné odmeny poskytnuté promotérom seriálu pre triedy SSP 600, Stock 600, Stock 1000 a SBK :**

Tabuľka finančných odmien na každom podujatí pre MMSR - absolútne poradie.

Absolútne poradie vznikne súčtom bodov z dvoch pretekov jedného podujatia. V prípade rovnosti bodov je rozhodujúce lepšie umiestnenie v druhom preteku

|  |  |
| --- | --- |
| Umiestnenie | Odmena |
| 1. |  | 180€  |
| 2. |  | 140€ |
| 3.  |  | 120€ |
| 4. |  | 100€ |
| 5. |  | 80€ |
| 6. |  | 60€ |
| 7. |  | 50€ |
| 8. |  | 40€ |
| 9. |  | 30€ |
| 10. |  | 20€ |

Bodovanie:

Umiestnenie : 1° 2° 3° 4° 5° 6° 7° 8° 9° 10° 11° 12° 13° 14° 15°

Body : 25 20 16 13 11 10 9 8 7 6 5 4 3 2 1

**SP :**

Na každom uskutočnenom podujatí v každej kategórii prví traja umiestnení obdržia ceny, poháre podľa umiestnenia.

Na podujatiach seriálu SP 2013 štartujú pretekári bez nároku na finančné odmeny

Bodovanie:

Umiestnenie : 1° 2° 3° 4° 5° 6° 7° 8° 9° 10° 11° 12° 13° 14° 15°

Body : 25 20 16 13 11 10 9 8 7 6 5 4 3 2 1

Miesto a čas vyhlasovania výsledkov usporiadateľ zverejní na rozprave.

 **15. PROTESTY**

Protesty musia byť odovzdané písomne, osobne do rúk riaditeľa preteku s presnou špecifikáciou predmetu protestu v súlade s Disciplinárnym a arbitrážnym poriadkom SMF a Zvláštnymi ustanoveniami najneskôr 30 min. po zverejnení výsledkov na oficiálnej vývesnej tabuli a doložené poplatkom 200,-€, ktorý sa vracia v prípade, ak je protest uznaný ako oprávnený. Protest technického rázu musí byť doložený poplatkom 300,-€.

 **16. SANKCIE**

Maximálna rýchlosť v boxovej uličke je stanovená na 60km/hod. Prekročenie tejto rýchlosti sa sankcionuje pokutou 30,-€ za každé namerané prekročenie. Túto pokutu je nutné zaplatiť usporiadateľovi najneskôr 30 minút pred štartom prvého preteku danej kategórie. Nezaplatenie pokuty má za následok nepripustenie previnilca ku štartu a jeho vylúčenie z pretekov na základe rozhodnutia jury.

 **17. ZMENY ČASOVÉHO HARMONOGRAMU**

Rozhodcovský zbor - jury si vyhradzuje právo zmeniť časový harmonogram aj v prípade nepriaznivých poveternostných podmienok, ktoré by mohli závažne ohroziť zdravie alebo život účastníkov si Rozhodcovský zbor - jury vyhradzuje právo pretek zrušiť alebo odložiť na iný termín.

 **18. VÝKLAD ZÚ**

Výklad týchto zvláštnych ustanovení prináleží rozhodcovskému zboru - jury.

Považská Bystrica 18.04.2013

 Ladislav Šnegoň, v.r. Mgr. Tatiana KAŠLÍKOVÁ

 schválil za ŠK CPM schválil za SMF

Schvaľovacia doložka :

Č.j. SMF: